Številka: 0100-331/2015/3

Datum: 14.5.2015

Zadeva: Napačno določene in izplačane plače pred novelo ZSPJS-D

Spoštovani,

prejeli smo vaše vprašanje v zvezi z vračilom preveč izplačanih plač. V dodatnem telefonskem razgovoru ste obrazložili, da so nepravilnosti pri določitvi plače javnih uslužbencih nastale pred 1.7.2005, pred začetkom veljavnosti novele ZSPJS-D in so bile ugotovljene sedaj. Zanima vas, kako postopati v teh primerih.

Novela Zakona o sistemu plač v javnem sektorju (Uradni list RS, št. 53/05 – ZSPJS-D) je določila, da se v pogodbi o zaposlitvi ne sme določiti plače v drugačni višini, kot je določena z zakonom, predpisi in drugimi akti, izdanimi na njihovi podlagi ter kolektivnimi pogodbami. V primeru, če je določilo o plači v pogodbi o zaposlitvi v nasprotju s tretjim odstavkom tega člena, se uporabljajo določbe zakonov, predpisov in drugih aktov, izdanih na njihovi podlagi ter kolektivnimi pogodbami, s katerimi je določena plača javnega uslužbenca ali funkcionarja, kot sestavni del te pogodbe (3. člen). Novela je določila tudi način uveljavljanja vrnitve napačno določene in izplačane plače (3. a člen).

Glede na to, da je novela ZSPJS-D pričela veljati s 1.7.2005, je na njeni podlagi mogoče posegati le v akte, s katerimi je bila določena plača javnega uslužbenca od 1.7.2005 dalje in ne v akte, s katerimi je bila določena plača pred uveljavitvijo novele ZSPJS-D. Če je bila javnemu uslužbencu v pogodbi o zaposlitvi napačno določena plača po 1.7.2005, postopate skladno s 3. in 3. a členom Zakona o sistemu plač v javnem sektorju (Uradni list RS, št. [108/09](http://www.uradni-list.si/1/objava.jsp?sop=2009-01-4891) – uradno prečiščeno besedilo, [13/10](http://www.uradni-list.si/1/objava.jsp?sop=2010-01-0520), [59/10](http://www.uradni-list.si/1/objava.jsp?sop=2010-01-3273), [85/10](http://www.uradni-list.si/1/objava.jsp?sop=2010-01-4554), [107/10](http://www.uradni-list.si/1/objava.jsp?sop=2010-01-5583), [35/11](http://www.uradni-list.si/1/objava.jsp?sop=2011-01-1743) – ORZSPJS49a, [27/12](http://www.uradni-list.si/1/objava.jsp?sop=2012-01-1121) – odl. US, [40/12](http://www.uradni-list.si/1/objava.jsp?sop=2012-01-1700) – ZUJF, [46/13](http://www.uradni-list.si/1/objava.jsp?sop=2013-01-1753), [25/14](http://www.uradni-list.si/1/objava.jsp?sop=2014-01-0961) – ZFU, [50/14](http://www.uradni-list.si/1/objava.jsp?sop=2014-01-2074) in [95/14](http://www.uradni-list.si/1/objava.jsp?sop=2014-01-3949) – ZUPPJS15).

S spoštovanjem,

 **Mojca Ramšak Pešec generalna direktorica**

Poslano:

- naslov